# Orquestra Mendoza

L'Orquestra Mendoza va ser un conjunt de ball de Figueres que, en formacions d'orquestra i de cobla, estigué actiu entre els anys 1934 i 1947.

## Història

L'orquestra va ser fundada per músics vinculats al "Casino Menestral Figuerenc", integrants del conjunt "Boys of Cuba" i va ser donada d'alta l'1 de gener del 1934 al registre de la "Mútua del Sindicat de Música de Girona". Amb un perfil més jazzístic que els Boys..., s'estrenà amb actuacions a Figueres i Elna; la dirigia en Francesc Lunati, i l'integraven els músics Miquel Varela, Esteve Pallach (a qui substituiria al cap de poc en Miquel Mayoral), Antoni Vidal i Joaquim Marcos, als qui s'afegiren Miquel i Josep Pagès, Josep Núñez, Amat Blanch, Delfí Suñer i Jou, Ferran Jofre, Modest Puig, Ramon Basil i Josep Calvet. Durant la guerra la formació es traslladà a la Catalunya del Nord i en portaren la batuta en Francesc Lunati i, sembla que posteriorment, el compositor Josep Carbó; en la seva estada a terres gavatxes, l'orquestra s'integrà a l'espectacle Les amis de la France, que entre 1936 i 1937 va fer gires pel sud de França. A la primavera del 1937 l'orquestra era formada per Frederic Lunati (piano i direcció), Joaquim Marcos (bateria), Delfí Sunyer (contrabaix), Josep Núñez (trombó), Tomas Grau i Ferran Jofre (trompetes), Jaume Chirivella (o Xiribella), Adolf Teixidor i Miquel Varela (saxòfons).
Posteriorment a la contesa militar, l'orquestra reprengué el seu funcionament el 1940-1941 amb Francesc Basil a la direcció musical i Esteve Pallach de representant, i consta que la "Mendoza" feu actuacions a les Festes de Sant Martirià de Banyoles dels anys 1941 i 1942. A la temporada 1943-1944 el representant de la formació era n'Arseni Cordellas i a la "cobla-orquestra Mendoza" hi tocaven -entre d'altres- Miquel Varela i Agapit Torrent, tenores, Josep Blanch i Reynal i Josep Genís, fiscorns, i Amadeu Puntí i Jordà, Francesc Basil i Josep Maymí.

## Músics

* Josep Núñez Soler, flabiol.
* Frederic Lunati, piano, representant i director (1934-1939)
* Josep Carbó i Vidal, director
* Arseni Corsellas i Perxés, tenora i director (1943-1947)
* Miquel Varela i Burch, tenora i saxòfon (1934-1937, 1940-1945)
* Esteve Pallach i Terrades, saxòfon, tible i representant (1934-1943)
* Joaquim Marcos Pinadell, bateria, fiscorn i cantant (1934-1943)
* Ferran Jofre i Solés, trompeta (1934-1937)
* Amat Blanch i Reynalt (1934-1936)
* Antoni Vidal, trompeta (1934)
* Josep Pagès, saxòfon (1934-1936)
* Miquel Pagès 1936
* Jaume Chirivella (o Xiribella), saxòfon i tible (1937)
* Tomàs Grau i Balmaña, trompeta (1937)
* Josep Núñez Soler, trombó (1937)
* Delfí Suñer i Jou, contrabaix (1937)
* Adolf Teixidor, saxòfon (1937)
* Ramon Basil i Burjó (1866-1938)
* Joan Brunet, trompeta (1941-1942)
* Josep Calvet (1941-1942)
* Pere Falgarona i Salellas, trompeta (1941-1942)
* Ferran Vives, tible (1941-1942)
* Josep Blanch i Reynalt, fiscorn (1943-1945)
* Josep Genís i Dalmau, fiscorn (1943-1944)
* Josep Maymí (1943-1944), trompeta
* Amadeu Puntí i Jordà (1943-1944)
* Francesc Basil i Oliveras, flabiol, piano i arranjador musical (-1945)
* Jaume Esteve i Homs (anys 40)
* Joan Falgarona Canadell (anys 40)
* Agapit Torrent i Batlle, tenora (anys 40)
* Joaquim Carbonell (anys 40)
* Lluís Cairó i Soms (anys 40), músic i dissenyador dels cartells de l'orquestra
* Vicenç Ferrer (anys 40)
* Camil·la Lloret (anys 40)
* Gabriel Pallissera (anys 40)
* Joaquim Pujol (anys 40)
* Miquel Mayoral
* Modest Puig

## Notes

* ↑ El conjunt Boys of Cuba era un conjunt figuerenc que s'especialitzava en aires sud-americans, rumbes, havaners o del Carib, i el formaven els futurs músics de la Mendoza Joaquim Marcos, Miquel Varela, Antoni Vidal, Josep Pagès, Esteve Pallach i Frederic Lunati («"The Boys of Cuba", al web "Fotos de Formacions Musicals de Catalunya"». [Consulta: 1r maig 2014].
* ↑ «Dades biogràfiques de Miquel Varela i Burch (1907-1977)». [Consulta: 1r maig 2014].
* ↑ «Ferran Jofre i Solés (Bordils, 1919-2000), violinista». [Consulta: 1r maig 2014].
* ↑ «Amat Blanch, al web de Sonabe». [Consulta: 1r maig 2014].
* ↑ Jaume Xiribella tocà també a cobla Girona (1926), La Selvatana i a la cobla Barcelona (Domènech, Joan «De la Principal a la Selvatana». Revista de Girona, núm. 281, pàg. 40-44.)
* ↑ A causa de les gires franceses de l'"Orquestra Mendoza" durant la guerra, el tossenc Tomàs Grau fou represaliat en acabar la guerra (Gaitx Moltó, Jordi; Fogueras Cordero, Gerard. La Guerra Civil a Santa Cristina d'Aro (1936-1939). Santa Cristina d'Aro: Ajuntament de Santa Cristina d'Aro, 2009 (Estudis Cristinencs, 2). ISBN 9788450549427. ) A l'any 1945, en Grau tocava a La Selvatana (Domènech, Joan «De la Principal a la Selvatana». Revista de Girona, núm. 281, pàg. 40-44.)
* ↑ «Delfí Sunyer (Castelló d'Empúries, 1916 - 1998)». Arxivat de l'original el 2014-05-05. [Consulta: 1r maig 2014].
* ↑ Josep Calvet i Amat 1899-1999 ?
* ↑ Josep Genís tocà també a la cobla Girona (1946-1949), i fou pare del fiscornaire Martí Genís i Noguer (Bartomeu, Josep Maria «Fusteria Genís, Castelló d'Empúries». Diari de Girona - suplement dominical, 19-03-2006, pàg. 10. Arxivat de l'original el 2016-03-03 [Consulta: 5 maig 2014].
* ↑ El tossenc Josep Maymí tocà al 1944 a la cobla Girona i al 1945 a l'Orquestra Selvatana (Domènech, Joan «De la Principal a la Selvatana». Revista de Girona, núm. 281, pàg. 40-44.)
* ↑ «Joan Falgarona Canadell (1924-2012), al web de Sonabe». [Consulta: 1r maig 2014].
* ↑ Cairó, Rosa Maria. «El meu pare, Lluís Cairó i Soms (Figueres 1914 -)». [Consulta: 1r maig 2014].
* ↑ Vicenç Ferrer i Llansa ?
* ↑ Gabriel Pallissera i Castelló ?

## Referències

* ↑ «Castelló d'Empúries». La Veu de l'Empordà, 29-12-1934.
* ↑ «Orquestra Mendoza, al web de Sonabé.cat». [Consulta: 1r abril 2014].
* ↑ Puerto i Parramon, Jordi. Diccionari de Cobles, del segle xiv al XXI.
* ↑ Varela, Carles. «Orquestra Mendoza (1934-1947)». [Consulta: 1r abril 2014].
* ↑ http://www.ddgi.cat/quiosc/recursos/publicacio/exemplarDigital/diccionari-biografic-de-l-alt-emporda.pdf. Pàg. 627/28